Document ID: 31997R0822

Ir-Regolament tal-Kummissijoni (KE) Nru 822/97
tas-6 ta’ Mejju 1997
li jemenda r-Regolament (KEE) Nru 2676/90 li jistabbilixxi l-metodi Komunitarji għall-analiżi ta’ l-inbejjed
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 822/87 tas-16 ta’ Marzu 1987 dwar l-organizazzjoni komuni tas-suq fl-inbid [1], kif l-aħħar emendat bir-Regolament (KE) Nru 536/97 [2], u b’mod partikolari l-Artikolu 74 tiegħu,
Billi l-Anness mar-Regolament tal-Kummissjoni (KEE) Nru 2676/90 [3], kif l-aħħar emendat bir-Regolament (KE) Nru 69/96 [4], fih deskrizzjoni ta’ dawn il-metodi ta’ analizi; billi ġie żviluppat metodu sabiex janalizza l-proporzjoni ta’ l-isotopu 180/16O ta’ l-ossiġnu fl-ilma ta’ l-inbid u ġiet stabblita l-validità tiegħu skond il-kriterji rrikonoxxuti internazzjonalment; billi l-applikazzjoni ta’ dan il-metodu tista’ jtikkostitwixxi metodu aħjar sabiex tiġi ċċekkjata l-awtentiċità ta’ l-inbid u ta’ prodotti oħra mill-inbid; billi d-deskrizzjoni ta’ dan il-metodu l-ġdid giet adottata mill-Uffiċċju ta’ Inbid Internazzjonali u ta’ l-Inbid; billi dan il-metodu għandu jiġi mizjud mar-Regolament imsemmi;
Billi l-miżuri pprovvduti f’dan ir-Regolament huma skond l-opinjoni tal-Kummitat tal-Ġestjoni ta’ l-inbid,
ADOTTAT DAN IR-REGOLAMENT:
Artikolu 1
Il-Kapitolu 43 kif muri fl-Anness ta’ ma’ hawn huwa miżjud ma’ l-Anness mar-Regolament (KEE) Nru 2676/90.
Artikolu 2
Dan ir-Regolament għandu jidħol fis-seħħ fis-seba’ jum wara l-publikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Brussel, fis-6 ta’ Mejju 1997.

Labels: 0
1
17
6